Fil-Korea ta’ Isfel aktar tard illum se jibda l-ġuri ta’ ħmistax-il membru tal-ekwipaġġ tal-vapur tal-passiġġieri SEWOL li f’nofs April li għadda għereq b’aktar minn tliet mitt ruħ jitilfu ħajjithom. L-akkużi ivarjaw minn qtil u omiċidju involontarju sa traskuraġni li kkawżat il-mewt tal-passiġġieri.  Il-kaptan u tliet membri tal-ekwipaġġ, jekk jinstabu ħatja, jistgħu jingħataw il-piena kapitali.